Diari Oficial de la Generalitat Valenciana


Sumari del DOGV 4219, del 02-04-2002 (2002/2687)

Informació pública per al desenvolupament del viari dels carrers de Lluís Vives i Alcalalí.
-------------------------------------------------------------------------------------------

### Dades del document

Número de DOGV
:   4219

Data del DOGV
:   02-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2687


Organisme emissor
:   Ajuntament de Benissa

Tipus de document
:   Anunci

Informació pública per al desenvolupament del viari dels carrers de Lluís Vives i Alcalalí. [2002/Q2687]
  
Aquesta Alcaldia Presidència, mitjançant la Resolució de data 1 de març de 2002, ha resolt:
  
El senyor Joaquín Ivars Ivars, en nom i representació de la mercantil Inmofont del Parque, SL, ha presentat, mitjançant un escrit amb número de registre 1.317/2002, de data 1 de febrer de 2002, el programa per al desenvolupament del viari dels carrers de Lluís Vives i Alcalalí, amb una alternativa tècnica que es recolza fonamentalment en el projecte d'urbanització parcial dels carrers de Lluís Vives i Alcalalí, de Benissa, aprovat en el seu dia per l'Ajuntament de Benissa, per l'Acord de la Comissió de Govern, de 22 d'agost de 1997, redactat per l'empresa Iver Ingenieros i que consta a les dependències municipals d'Urbanisme, i es proposa intrínsecament una modalitat d'actuació indirecta en aquest programa.
  
Per això, i atés l'acord de sotmetre el programa a informació pública és competència d'aquesta Alcaldia, en virtut de l'article 21.1.j de la Llei 11/1999, de 21 d'abril, de modificació de la Llei 7/1985, de 2 d'abril, Reguladora de les Bases de Règim Local, en relació amb els articles 32, 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, he resolt:
  
Primer. Sotmetre al tràmit d'informació pública l'alternativa tècnica del programa per al desenvolupament del viari del carrer de Lluís Vives i carrer d'Alcalalí presentat per la mercantil Inmofont del Parque, SL, pel termini de 20 dies hàbils, mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, amb la remissió prèvia dels avisos establits en l'article 46.3 de la Llei Reguladora de l'Activitat Urbanística, sense que incidisca en el còmput d'aquest termini qualssevol altres formes de publicitat que s'hi poguera donar.
  
Segon. Aquesta informació pública té caràcter de simultani concurs públic per a la selecció de l'urbanitzador, i es poden presentar alternatives tècniques i al·legacions durant el termini indicat.
  
Tercer. Les proposicions juridicoeconòmiques es presentaran durant els cinc dies següents al venciment del termini anterior.
  
Quart. Aquests terminis es prorrogaran per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta caució per a això. Aquesta pròrroga s'anunciarà al tauler d'edictes de l'ajuntament i es comunicarà als qui pel fet de desconéixer-la hagueren presentat pliques prematurament.
  
Cinqué. L'acte d'obertura de pliques es farà en la següent data hàbil a la conclusió del termini per a presentar-les. Si aquest dia és dissabte es posposarà al dilluns següent.
  
Sisé. L'expedient estarà exposat el públic i es podrà consultar a les oficines tècniques municipals de l'Ajuntament de Benissa, en dies i hores hàbils.
  
Seté. Notificar aquest acord als regidors de la corporació municipal, de conformitat i a l'efecte establit en l'article 46.3 de la Llei Reguladora de l'Activitat Urbanística.
  
Vuité. Remetre un avís amb el contingut de l'edicte al domicili fiscal dels qui consten al Cadastre com a titulars de drets afectats per l'actuació proposada.
  
Nové. L'adjudicació del programa que es faça s'efectuarà amb els condicionants o modificacions que, si escau, acorde l'Ajuntament de Benissa.
  
Cosa que es publica en compliment del que s'estableix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.